Χρήστος Κωνσταντόπουλος

Ο **Χρήστος Νικ. Κωνσταντόπουλος** (γεν. Πάτρα, στις 14 Φεβρουαρίου του 1953) είναι Έλληνας παλαίμαχος ποδοσφαιριστής, που αγωνίζονταν στη θέση του επιτελικού μέσου. Έκανε πολυετή καριέρα, τόσο στο πρωτάθλημα της Β΄Εθνικής όσο και της Α΄ Εθνικής Κατηγορίας, τις δεκαετίες του '70 και του '80, με τα χρώματα τριών διαφορετικών συλλόγων. Στο τέλος της καριέρας του, αγωνίστηκε και στο Εθνικό Ερασιτεχνικό Πρωτάθλημα.

Ποδοσφαιρική σταδιοδρομία
-------------------------

Ξεκίνησε τον αθλητισμό το 1966 από την ερασιτεχνική ομάδα του Ιάσονα Αγίου Φανουρίου (Ιλίου) που μετείχε στη Γ΄ κατηγορία Αθήνας, σε ηλικία μόλις 13 ετών. Λίγα χρόνια αργότερα με δικό του γκολ η ομάδα υπερίσχυσε σε μπαράζ του Νεοπεντελικού με 1-0 και προήχθη στη Β' Αθήνας. Το καλοκαίρι του 1971 η ομάδα του Πανασπροπυργιακού ενδιαφέρθηκε για αυτόν και εκμεταλλευόμενη μια διάταξη του τότε αθλητικού νόμου τον απέκτησε και τον προώθησε άμεσα στην ανδρική ομάδα. Έπειτα από 2 συνεχόμενες χρονιές στο σύλλογο του Ασπροπύργου και ενώ την πρώτη του χρονιά με προπονητή το Θανάση Μπέμπη σημείωσε 15 τέρματα, μεταγράφηκε στον Ολυμπιακό Λιοσίων (1973), όπου παρέμεινε για ακόμη τέσσερις περιόδους, πάντοτε στη Β΄Εθνική.

Οι εξαιρετικές εμφανίσεις του  κέντρισαν το ενδιαφέρον των παραγόντων του Αιγάλεω Α.Ο. στο οποίο και υπέγραψε, πραγματοποιώντας το ντεμπούτο τη στην Α΄Εθνική, το φθινόπωρο του 1977. Στην ομάδα της δυτικής Αθήνας παρέμεινε έως και το καλοκαίρι του 1983, συμπληρώνοντας με το σύλλογο αυτό *34 συμμετοχές* (και 4 γκολ) στην Α΄Εθνική και *79 συμμετοχές* (με 9 γκολ) στη Β΄Εθνική. Επίσης με το Αιγάλεω σημείωσε και τρία γκολ για το Κύπελλο Ελλάδας. Την περίοδο 1983-84 έπαιξε στο Εθνικό Ερασιτεχνικό με τα χρώματα του Αργοναύτη, για να κλείσει τη σταδιοδρομία του, τη διετία 1985-1986 στον Ολυμπιακό Λιοσίων, επίσης στο Ερασιτεχνικό Πρωτάθλημα, σε ηλικία 33 ετών.

Προπονητική καριέρα
-------------------

Το καλοκαίρι του 1986, αμέσως μετά τη λήξη της αγωνιστικής του πορείας, ο Κωνσταντόπουλος ανέλαβε την τεχνική ηγεσία της ερασιτεχνικής ομάδας Α.Ε.Κ. Νέων Λιοσίων

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Αθλητική ιστοσελίδα
* Γεώργιος Παγιωτέλης, "Το Έπος της Α΄Εθνικής" (ένθετο περιοδικού "ΟΙ ΠΑΓΚΟΣΜΙΟΙ", έκδοση "Κλ. Γεωργαλάς Ε.Π.Ε.")
* "40 ΧΡΟΝΙΑ ΠΟΔΟΣΦΑΙΡΟ και ΠΡΟ-ΠΟ" (έκδοση εφημερίδας "ΠΡΟΠΟΡΑΜΑ" (2000)
* Νίκος Δημ. Νικολαΐδης, "50 ΧΡΟΝΙΑ ΑΙΓΑΛΕΩ" (έκδοση Δήμος Αιγάλεω, 1998)

Παραπομπές
----------

1. ↑  «Φύλλο εφημερίδας "Αθλητική Ηχώ", της [[Κυριακή]]ς, [[8 Αυγούστου]] 1971, σελ. 3: "Ο Ασπρόπυργος δοκιμάζει σήμερα τις δυνάμεις του" Ανακτήθηκε από την ιστοσελίδα της Βουλής των Ελλήνων, στις 7/8/2020». Αρχειοθετήθηκε από το πρωτότυπο στις 18 Σεπτεμβρίου 2020. Ανακτήθηκε στις 7 Αυγούστου 2020.
2. ↑  Φύλλο "Αθλητικής Ηχούς", της 21 Ιουνίου 1976, σελ.2
3. ↑  Φύλλο εφημερίδας "Αθλητική Ηχώ" της 24 Αυγούστου του 1984 , σελ. 2: "Τα Λιόσια πήραν τον Κωνσταντόπουλο"[*νεκρός σύνδεσμος*] ανακτήθηκε στις 23-6-2017
4. ↑  «Φύλλο εφημερίδας "Φως των Σπορ" της [[5 Αυγούστου]] [[1986]], σελ. 4: "Ο Κωνσταντόπουλος προπονητής στην ΑΕΚ Λιοσίων" Ανακτήθηκε από την ιστοσελίδα της Βουλής των Ελλήνων, στις 29/1/2020». Αρχειοθετήθηκε από το πρωτότυπο στις 10 Αυγούστου 2020. Ανακτήθηκε στις 29 Ιανουαρίου 2020.